recursal/SuperWikiNEXT-32B huggingface dataset:
**মাস্টার ধনরাজ** (**ধনরাজ মাস্টার** হিসাবেও সমাদৃত) হচ্ছেন একজন ভারতের তামিলনাড়ুর সংগীতজ্ঞ, বহু-বাদ্যযন্ত্র বাজিয়ে।

জীবনী এবং কর্মজীবন
------------------

তিনি অনেক কিংবদন্তি সংগীতজ্ঞদের গুরু হিসাবে পরিচিত, যাদের মধ্যে আছে মায়েস্ট্রো ইলাইয়ারাজা, মাদ্রাজের মোজার্ট এ আর রহমান, চেন্নাই-ভিত্তিক সংগীত শিক্ষক মি. এ আব্দুল সাত্তার (যিনি সংগীত পরিচালক হ্যারিস জয়রাজ, ডি ইমান, এস. থমন, এস.জে. সূর্য-এর গুরু এবং সংগীতের শিক্ষক হিসাবে ২৫ বছর ধারাবাহিক অবদানের জন্য ট্রিনিটি কলেজ লন্ডন থেকে শ্রেষ্ঠ (সংগীত) শিক্ষক পুরস্কার লাভ করেন), জনপ্রিয় ভারতীয় সংগীত পরিচালক বিদ্যাসাগর, জনপ্রিয় মালয়ালম সংগীত পরিচালক শ্যাম এবং দক্ষিণ ভারতের আরও উল্লেখযোগ্য সংগীতজ্ঞ।

অভিবন্দনা
---------

ধনরাজ মাস্টারকে চেন্নাইয়ের পশ্চিমা সংগীতের মূল ভিত্তি হিসাবে বিবেচনা করা হত। তিনিই সেই ত্রয়ীদের মধ্যে একজন যিনি চেন্নাইকে পশ্চিমা শাস্ত্রীয় সংগীতের কেন্দ্রস্থল হয়ে উঠতে ভিত্তি গঠন করে দেন।

বিখ্যাত ছাত্রদের তালিকা

| নাম |
| --- |
| **ইলাইয়ারাজা** |
| **এ আর রহমান** |
| **বিদ্যাসাগর** |
| **শ্যাম** |
| **দেবা** |
| **আব্দুল সাত্তার** (উল্লেখযোগ্য সংগীত শিক্ষক) |

তথ্যসূত্র
---------

1. 1 2 3  Kolappan, B. (২০১৫-০৮-৩০)। "Trinity of western classical music"। *The Hindu* (ইংরেজি ভাষায়)। আইএসএসএন 0971-751X। সংগ্রহের তারিখ ২০১৬-১১-১৭।
2. ↑  Mathai, Kamini (২০০৯-০১-০১)। *A.R. Rahman: The Musical Storm* (ইংরেজি ভাষায়)। Penguin Books India। আইএসবিএন 9780670083718।
3. ↑  "সংরক্ষণাগারভুক্ত অনুলিপি"। ২০ জুন ২০১০ তারিখে মূল থেকে আর্কাইভ করা। সংগ্রহের তারিখ ১ সেপ্টেম্বর ২০১৯।
আপেল১২টি আপেলকে ৩ দলে ভাগ করে দিলে প্রতিটি দলে ৪টি আপেল করে আপেল থাকে।
পাটিগণিতে **ভাগফল** হলো সংখ্যার ভাগ থেকে পাওয়া পরিমাপ। সমগ্র গণিতে ভাগফলের অনেক ব্যবহার হয়েছে এবং এটার কাজ সাধারণত পূর্ণসংখ্যা দিয়েই করা হয় (এর কারণ হিসেবে ইউক্লিডীয় বিভাজন দায়ী করা হয়), অনেক সময় ভগ্নাংশ ও অনুপাত ব্যবহার করেও ভাগফলকে প্রকাশ করা হয়। উদাহরণ, 3 কে 20 দ্বারা ভাগ করলে *ভাগফল* পাওয়া যায় {\displaystyle 6{\tfrac {2}{3}}}।

প্রতীকী
-------

মূল নিবন্ধ: ভাগ § প্রতীক
ভাগফল প্রায়শই দুটি সংখ্যা বা দুটি চালক হিসেবে একটি অনুভূমিক রেখা দ্বারা বিভক্ত থাকে। "লব" এবং "হর" শব্দ দ্বারা এদের চিহ্নিত করা হয়। এদের থেকে একটি মান পাওয়া যায়, যাকে "ভাগফল" বলা হয়।



1
2




←

লব


←

হর


}

←

 ভাগফল 

{\displaystyle {\dfrac {1}{2}}\quad {\begin{aligned}&\leftarrow {\text{লব}}\\&\leftarrow {\text{হর}}\end{aligned}}{\Biggr \}}\leftarrow {\text{ ভাগফল }}}

{\displaystyle {\dfrac {1}{2}}\quad {\begin{aligned}&\leftarrow {\text{লব}}\\&\leftarrow {\text{হর}}\end{aligned}}{\Biggr \}}\leftarrow {\text{ ভাগফল }}}

তথ্যসূত্র
---------

1. ↑  "Quotient"। *Dictionary.com*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Weisstein, Eric W.। "Integer Division"। *mathworld.wolfram.com* (ইংরেজি ভাষায়)। সংগ্রহের তারিখ ২০২০-০৮-২৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
অন্য ব্যবহারের জন্য সানওয়াপ্টা দেখুন।
**সানওয়াপ্টা গিরিপথ** কানাডার আলবার্টা প্রদেশের কানাডিয় রকি পর্বতমালার মাঝে অবস্থিত গিরিপথ। 'সানওয়াপ্টা' শব্দটি *স্টোনি ইন্ডিয়ান* জাতীগোষ্টির ভাষা হতে উদ্ভূত, যার অর্থ 'উত্তাল বা অশান্ত নদী'। শব্দটি সানওয়াপ্টা নদীর নামকরণে ব্যবহার করা হইয়েছিল। নদীর নামানুসারে এই গিরিপিথের নামকরণ করা হয়।

অভিগম্যতা
---------

গিরিপথটিকে ব্যানফ ও জেসপার জাতীয় উদ্যানের সীমানা নির্দেশ করে। 'আইসফিল্ডস পার্কওয়ে' নামে পরিচিত আলবার্টা মহাসড়ক ৯৩ গিরিপথটির মধ্যদিয়ে চলে গেছে। ব্যানফ জাতীয় উদ্যানের 'বো' চূড়ার পর গিরিপথটি আইসফিল্ডস পার্কওয়ে'র দ্বিতীয় সর্বোচ্চ উঁচু স্থান।

ভৌগোলিক গুরুত্ব
---------------

সানওয়াপ্টা গিরিপথ আথাবাস্কা পর্বত ও নাইজেল পর্বতের মধ্যে থাকা ফাঁকা স্থানের সর্বনিম্ন বিন্দু অবস্থিত। এটি আথাবাস্কা নদী ও উত্তর সাসক্যাচুয়ান নদীর জল নিষ্কাশন ব্যবস্থার বিভাজন করে। গিরিপথটি আথাবাস্কা নদীর জলবিভাজিকার উত্তর এবং উত্তর সাসক্যাচুয়ান নদীর জল বিভাজিকার দক্ষিণ সীমানা হিসেবে চিহ্নিত। এই গিরিপথের উত্তর দিকের পানি প্রবাহ ম্যাকেনজি নদী দিয়ে উত্তর মহাসাগরে মিশেছে, অন্যদিকে দক্ষিণের নদী গুলির পানি প্রেইরি অঞ্চল অতিক্রম করে সাসক্যাচুয়ান নদী এবং নেলসন নদী হয়ে হাডসন সাগর এবং আটলান্টিক মহাসাগরে গেছে।

আরো দেখুন
---------

* সানওয়াপ্টা নদী
* সানওয়াপ্টা পর্বত

তথ্যসূত্র
---------

1. ↑  Jasper National Park of Canada. Parks Canada. Retrieved 2012-05-26.
2. ↑  Karamitsanis, Aphrodite (1991). *Place Names of Alberta, Volume 1*. Calgary: University of Calgary Press, pg. 240
3. 1 2 3  Map of Icefields Parkway  ওয়েব্যাক মেশিনে আর্কাইভকৃত ৪ মার্চ ২০১৬ তারিখে. Parks Canada. Retrieved 2012-05-26.
4. ↑  Patton, Brian. *Parkways of the Canadian Rockies*. Summerthought Publishing, 2008, p. 94.
প্রবেশদ্বার: ভূগোল
অন্য ব্যবহারের জন্য সানওয়াপ্টা দেখুন।

**সানওয়াপ্টা নদী** কানাডার আলবার্টা প্রদেশের জেসপার জাতীয় উদ্যানে কানাডিয় রকি পর্বতমালার অন্তর্গত নদী। নদীটি আথাবাস্কা হিমবাহের একটি প্রান্ত বা টারমিনাস হতে উদ্ভূত হয়ে বৃহৎ আথাবাস্কা নদীতে মিশেছে। এটি আথাবাস্কা নদীর অন্যতম উপনদী। যাত্রাপথে নদীটির একটি জলপ্রপাত, কয়েকটি শাখা ও উপনদী আছে। এই নদীর নাম *স্টোনি ইন্ডিয়ান* জাতীগোষ্টির ভাষা হতে উদ্ভূত, যার অর্থ 'উত্তাল বা অশান্ত নদী'। ১৮৯২ সালে ভুতত্ত্ববিদ এ পি কোলম্যান এই নদীর নামকরণ করেন।

প্রবাহ
------

কলাম্বিয়া বরফক্ষেত্রের আথাবাস্কা হিমবাহের শেষপ্রান্তে গলিত বরফ জমা ছোট সানওয়াপ্টা হ্রদকে সানওয়াপ্টা নদীর নামমাত্র প্রবাহ উৎস বিবেচনা করা হয়। এর কয়েক কিলোমিটার উজান থেকে নদীটির মূলশ্রোত সানওয়াপ্টা গিরিপথের পশ্চিম-উত্তরপশ্চিম পাশে কলাম্বিয়া বরফক্ষেত্রের কাছ দিয়ে প্রবাহিত হয়েছে, যা জেসপার ও ব্যানফ জাতীয় উদ্যানকে বিভাজিত এবং উদ্যান দুইটির সীমা নির্দেশ করেছে। এরপর নদীটি আলবার্টা প্রদেশের 'আইসফিল্ডস পার্কওয়ে' নামে খ্যাত মহাসড়ক ৯৩-এর পাশাপাশি অনুসরণ করে জেসপার জাতীয় উদ্যানের মধ্য দিয়ে উত্তর-পশ্চিমে প্রবাহিত হতে থাকে। এটির প্রবাহের শেষ দিকে সানওয়াপ্টা জলপ্রপাত অবস্থিত, জলপ্রপাতের তিন কিলোমিটার পরে নদীটি আথাবাস্কা নদীর সাথে মিশেছে।

উপনদী সমূহ
----------

সানওয়াপ্টা নদীর উপনদী সমূহঃ

* কিচনার নালী
* ট্যাঙ্গল নালী
* উলি নালী
* বিউটি নালী
* ডায়াডেম নালী
* গ্রিজলি নালী
* জোনাস নালী
* পোবোকটান নালী

আরো দেখুন
---------

* সানওয়াপ্টা পর্বত
* সানওয়াপ্টা গিরিপথ

তথ্যসূত্র
---------

1. 1 2  Mussio Ventures. *Central Alberta Backroad Mapbook.* Burnaby: Backroad Mapbooks (2002), pp. 31-32
2. ↑  Karamitsanis, Aphrodite (1991). *Place Names of Alberta, Volume 1*. Calgary: University of Calgary Press, pg. 240

প্রবেশদ্বার: ভূগোল
কোনও দেশের অধিবাসীরা দেশটির প্রাকৃতিক সম্পদ, জমি, শ্রম, মূলধন, ইত্যাদি অর্থনৈতিক উৎপাদনের উপকরণসমূহ কাজে লাগিয়ে বিভিন্ন প্রকার অর্থনৈতিক উৎপাদনমূলক কার্যাবলীর মাধ্যমে একটি নির্ধারিত সময়সীমার মধ্যে (সাধারণত এক বছরে) যে পরিমাণ পণ্যদ্রব্যাদি ও সেবাকর্মসমূহ উৎপাদন করে, তাদের আর্থিক মূল্যের সমষ্টিকে জাতীয় আয় বলে। সাধারণত এর সাথে অর্থের সাহায্যে পরিমাপযোগ্য বিদেশ থেকে উপার্জিত আয়ও অন্তর্ভুক্ত থাকে।

অর্থশাস্ত্রে জাতীয় আয় ও উৎপাদন পরিমাপের বিভিন্ন পদ্ধতি বিদ্যমান, যেগুলি কোনও দেশ বা অঞ্চলের মোট অর্থনৈতিক কার্যাবলীর প্রাক্কলন প্রদান করে। এগুলির মধ্যে আছে স্থূল বা মোট অভ্যন্তরীণ (দেশজ) উৎপাদন, স্থূল বা মোট জাতীয় উৎপাদন, নীট অভ্যন্তরীণ (দেশজ) উৎপাদন, নীট জাতীয় উৎপাদন, স্থূল বা মোট জাতীয় আয়, নীট জাতীয় আয় এবং সমন্বিত জাতীয় আয় (প্রাকৃতিক সম্পদ নিঃশেষীকরণ গণনায় ধরে সমন্বিত নীট জাতীয় আয়, যাকে উপকরণ ব্যয়ে জাতীয় নীট আয়)। এগুলি সবই অর্থনীতির অভ্যন্তরে বিভিন্ন খাত দ্বারা উৎপাদিত পণ্যদ্রব্য ও সেবাকর্মের সমষ্টি পরিমাপের সাথে সম্পর্কিত। এগুলি সীমানা সাধারণত ভূগোল বা নাগরিকত্ব দ্বারা সংজ্ঞায়িত করা হয়। কোনও কোনও পরিমাপে 
শুধুমাত্র অর্থের বিনিময়ে লেনদেনকৃত পণ্যদ্রব্য ও সেবা পরিমাপ করা হয়, আবার অন্য কিছু পরিমাপে অর্থ ছাড়াই বিনিময়কৃত পণ্য ও সেবার আর্থিক মূল্যমান নির্ধারণ করে সেগুলিকেও পরিমাপের আওতায় আনা হয়।

তথ্যসূত্র
---------

গ্রন্থপঞ্জি
-----------

* Australian Bureau of Statistics, *Australian National Accounts: Concepts, Sources and Methods*, 2000. This fairly large document has a wealth of information on the meaning of the national income and output measures and how they are obtained.

বহিঃসংযোগ
---------

* Historicalstatistics.org: Links to historical national accounts and statistics for different countries and regions
* World Bank's Development and Education Program Website
* Quandl - GDP by country - data available in CSV, Excel, JSON or XML formats

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* ইসরায়েল
* মার্কিন যুক্তরাষ্ট্র
* জাপান
* চেক প্রজাতন্ত্র

 |
**মূলধন মজুদ** (Capital stock) বা সংক্ষেপে **মজুদ** (Stock) বলতে কোনও কর্পোরেশন বা নিগমের মালিকানা যে অংশপত্রগুলিতে (শেয়ার) বিভক্ত, সেই সমস্ত অংশপত্রের সমষ্টিকে বোঝায়। মজুদের একটি অংশপত্র কর্পোরেশনের মালিকানার একটি ভগ্নাংশকে প্রতিনিধিত্ব করে। অংশপত্রের মালিক (Stockholder) কোম্পানির আয় কিংবা কোম্পানির সম্পদের তরলীকরণের পরে প্রাপ্ত অর্থের (সমস্ত জ্যেষ্ঠ দাবী যেমন সুরক্ষিত বা অরক্ষিত ঋণ মুক্তি দেবার পরে) বা ভোটপ্রদানের ক্ষমতার একটি ভগ্নাংশের উপরে অধিকার রাখেন। প্রতিটি অংশপত্র মালিক যে পরিমাণ অর্থ বিনিয়োগ করেছেন, তার সমানুপাতে অংশপত্রগুলি বিতরণ করা হয়। তবে সব অংশপত্র সমান নয়। কিছু নির্দিষ্ট শ্রেণীর অংশপত্র অন্যান্য শ্রেণীর সাপেক্ষে ভোটাধিকার ব্যতীত, কিংবা উন্নত ভোটাধিকারসহ, অথবা মুনাফা বা তরলীকরণের ফলে প্রাপ্ত অর্থ লাভে অগ্রাধিকারসহ বাজারে মুক্ত করা হতে পারে।

অংশপত্রের মালিকানা মজুদ সনদপত্র (স্টক সার্টিফিকেট) নামের একটি আইনি দলিলে লিপিবদ্ধ করে প্রকাশ করা হতে পারে। মজুদ সনদপত্রে অংশপত্র মালিক কতগুলি অংশপত্রের মালিক, অংশপত্রের অভিহিত মুদ্রামূল্য বা সমমূল্য (Par value), কিংবা অংশপত্রের শ্রেণী নির্দেশ করা থাকে।

মজুদের অংশপত্রগুলি ব্যক্তিগত পর্যায়ে কিংবা মূলধন মজুদ বিনিময় বাজারে (স্টক এক্সচেঞ্জ) ক্রয়-বিক্রয় করা হতে পারে। সাধারণত এই ধরনের লেনদেনগুলি সরকার কর্তৃক কঠোরভাবে নিয়ন্ত্রিত হয়, যাতে প্রতারণা রোধ করা যায়, বিনিয়োগকারীদেরকে সুরক্ষা প্রদান করা যায় এবং বৃহত্তর অর্থনীতির সুবিধা হয়।

তথ্যসূত্র
---------

1. 1 2  Longman Business English Dictionary
2. ↑  "stock Definition"। Investopedia। সংগ্রহের তারিখ ২৫ ফেব্রুয়ারি ২০১২।
**মূসাপেট মেট্রো স্টেশন** হায়দ্রাবাদ মেট্রোর লাল লাইনে অবস্থিত। এই স্টেশনটি ২০১৮ সালে সর্বসাধারণের জন্য উন্মুক্ত করা হয়। এটি কুকতপল্লী পৌর অফিস, কুকতপল্লী বাস ডিপো, পাটিদার ভবন, পেট্রল বাঙ্ক, আইসিআইসিআই ব্যাংকের এটিএম, অন্ধ্র ব্যাংক, টিএসআরটিসি বাস স্টপ এবং বসুন্ধরা হাসপাতালের নিকটে অবস্থিত।

ইতিহাস
------

এই স্টেশনটি ২৪ সেপ্টেম্বর ২০১৮ সালে খোলা হয়।

স্টেশন
------

### গঠন

মূসাপেট স্টেশনটি হায়দ্রাবাদ মেট্রো-এর লাল লাইন-এ অবস্থিত একটি মেট্রো স্টেশন।

### সুবিধা

স্টেশনের রাস্তা স্তর থেকে প্ল্যাটফর্ম স্তর পর্যন্ত সিঁড়ি, লিফট এবং এসকেলেটর রয়েছে, যা সহজ এবং আরামদায়কভাবে স্টেশনে প্রবেশের সুবিধা প্রদান করে। এছাড়াও, লিফ্টের অভ্যন্তরে অপারেশন প্যানেলগুলি এমন একটি স্তরে ইনস্টল করা যা সক্ষম-প্রবীণ এবং প্রবীণ নাগরিকসহ ভিন্নভাবে অক্ষম যাত্রীরাও ব্যবহার করতে পারে।

### স্টেশন বিন্যাস

**রাস্তা স্তর**এটিই প্রথম স্তর, যেখানে যাত্রীরা তাদের যানবাহন পার্ক করতে এবং স্থানীয় অঞ্চলের মানচিত্র দেখতে পারেন।
**মধ্যবর্তী স্তর**টিকিট অফিস বা টিকিট ভেন্ডিং মেশিন (টিভিএম) এখানে অবস্থিত। খুচরা আউটলেট এবং ওয়াশরুম, এটিএম, প্রাথমিক চিকিৎসা ইত্যাদির মতো অন্যান্য সুবিধা এই অঞ্চলে পাওয়া যাবে।
**প্ল্যাটফর্ম স্তর**এই স্তরটিতে দুটি প্ল্যাটফর্ম রয়েছে। ট্রেনগুলি এই স্তর থেকে যাত্রীদের গন্তব্য স্টেশনে নিয়ে যায়।

|  |  |  |
| --- | --- | --- |
| **জি** | রাস্তায় স্তর | প্রস্থান/প্রবেশ |
| **এল১** | মধ্যবর্তী তলা | ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার |
| **এল২** | পার্শ্ব প্ল্যাটফর্ম দরজা বাম দিকে খুলবে Handicapped/disabled access |
| **দক্ষিণদিকগামী** | দিকে →এলবি নগর→ → |
| **উত্তরদিক্গামী** | →দিকে ←←মিয়াপুর← |
| পার্শ্ব প্ল্যাটফর্ম দরজা বাম দিকে খুলবে Handicapped/disabled access |
| **এল২** |  |  |
|

ট্রেন পরিষেবা
-------------

প্রতি ৩.৫ - ৭ মিনিট অন্তর তিন কোচ বিশিষ্ট ট্রেনগুলি এই স্টেশন হয়ে মিয়াপুর এবং এলবি নগরের মধ্যে চলাচল করে।

তথ্যসূত্র
---------

1. 1 2
2. ↑  "Metro choc-a-block with Numaish visitors"।
3. ↑  "Hyderabad Metro stations do not reflect exact locations"।
4. ↑
5. 1 2 3

টেমপ্লেট:হায়দ্রাবাদ মেট্রো
**মূত্রাশয়ের ত্রিকোণ (**ইংরেজিতে: **Trigone of urinary bladder),** দুটি ইউরেটারীয় রন্ধ্র এবং অন্তঃস্থ ইউরেথ্রা মুখ দ্বারা গঠিত মূত্রথলির অভ্যন্তরীণ একটি মসৃণ ত্রিভুজাকার জায়গা।

জায়গাটি প্রসারণের প্রতি অতি সংবেদনশীল এবং একবার নির্দিষ্ট পরিমাণে প্রসারিত হলে মূত্রথলি মস্তিষ্ককে খালি করার জন্য প্রয়োজনীয় সংকেত দেয়। মূত্রাশয় যতই পূর্ণ হতে থাকে, সংকেতও ততই শক্তিশালী হতে থাকে।

ভ্রূণতাত্ত্বিকভাবে, মূত্রাশয়ের ত্রিকোণ  মেসোনেফ্রিক নালির পুচ্ছ প্রান্ত থেকে উদ্ভূত হয়,যা মেসোডার্ম থেকে সৃষ্টি হয় (মূত্রাশয়ের বাকী অংশ এন্ডোডার্মাল )। নারীদের ক্ষেত্রে মেসোনেফ্রিক নালি পুর্বাবস্থায় ফিরে যায়, ফলে ত্রিকোণটি অতটা স্পষ্ট থাকে না।

প্যাথলজি
--------

ক্লিনিকালি গুরুত্বপূর্ণ, কারণ এ জায়গায় একবার সংক্রমণ ( ট্রাইগোনাইটিস ) হলে ক্রমাগত লেগে থাকে।

আরও দেখুন
---------

* ট্রাইগোনাইটিস

তথ্যসূত্র
---------

1. ↑  Woodburne, Russell T. (১৯৬৫-০৩-০১)। "The Ureter, ureterovesical junction, and vesical trigone" (পিডিএফ) (ইংরেজি ভাষায়): 243–249। আইএসএসএন 1097-0185। ডিওআই:10.1002/ar.1091510305।

বহিঃসংযোগ
---------

* সানি ডাউনস্টেট মেডিকেল সেন্টারে শারীরস্থান চিত্র:44:04-0203 - "The Male Pelvis: The Urinary Bladder"
**চার্লস ফ্রান্সিস রিখটার** একজন মার্কিন ভূকম্পনবিদ এবং পদার্থবিজ্ঞানী। তিনি খ্যাতি লাভ করেন রিখটার ম্যাগনিটিউড স্কেলের আবিষ্কারক হিসেবে।

জীবনী
-----

রিখটার ১৯০০ সালের ২৬ এপ্রিল ওহাইওর ওভারপেকে জন্মগ্রহণ করেন। লস অ্যাঞ্জেলস হাই স্কুল থেকে গ্র্যাজুয়েট হয়ে তিনি স্ট্যানফোর্ড বিশ্ববিদ্যালয় এ ভর্তি হন এবং এখান থেকে ১৯২০ সালে উপস্নাতক ডিগ্রি অর্জন করেন। তিনি ১৯২৭ সালে রবার্ট মিলিকান এর গবেষণা সহযোগী হিসেবে কার্নেগী ইনস্টিটিউট অব ওয়াশিংটন এ যোগদান করেন। ১৯২৮ সালে তিনি ক্যালিফোর্নিয়া ইনস্টিটিউট অফ টেকনোলজিতে তাত্ত্বিক পদার্থবিজ্ঞানে পিএইচডির কাজ শুরু করেন। এই সময় তিনি ভূকম্পনবিদ্যায় আগ্রহী হয়ে উঠেন। তারপর তিনি প্যাসাডেনায় নতুন সিসমোলজিকাল গবেষণাগারে বেলো গুটেনবার্গের অধীনে কাজ করেন। ১৯৩২ সালে রিখটার এবং গুটেনবার্গ ভূমিকম্প উৎসের আপেক্ষিক আকার পরিমাপ করার জন্য একটি আদর্শ স্কেল উদ্ভাবন করেন। ১৯৩৭ সালে তিনি ক্যালিফোর্নিয়া ইনস্টিটিউট অফ টেকনোলজিতে ফিরে আসেন, যেখানে তিনি কর্মজীবনের বাকি অংশ কাটান। তিনি ১৯৫২ সালে ভূকম্পনবিদ্যার অধ্যাপক নিযুক্ত হন।

তথ্যসূত্র
---------

1. ↑  Hough 2007, পৃ. 10
**মধ্যাঙ্গুলি** বা **মধ্যমা** বা **লম্বা আঙুল** বা **বড় আঙুল** হল মানুষের হাতের তৃতীয় আঙ্গুল, যা তর্জনী এবং অনামিকা আঙুলের মধ্যে অবস্থিত। এটি সাধারণত দীর্ঘতম আঙ্গুল। শারীরবৃত্তিতে একে *তৃতীয় আঙুল*, *ডিজিটাস মিডিয়াস*, *ডিজিটাস টারটিয়াস* বা *ডিজিটাস ৩* ও বলা হয়।

পশ্চিমা দেশগুলিতে, মধ্যমা আঙুল প্রসারিত করা (হয় নিজে থেকে, অথবা যুক্তরাজ্যে তর্জনী সহ: ভি চিহ্ন দেখুন) একটি আপত্তিকর এবং অশ্লীল অঙ্গভঙ্গি, এটি একটি লিঙ্গোত্থান সাদৃশ্যের কারণে অপমানের একটি রূপ হিসাবে ব্যাপকভাবে স্বীকৃত।   এটিকে বলা হয়, "ফ্লিপিং দ্য বার্ড",  "ফ্লিপিং (সামওয়ান) অফ", বা "গিভিং (সামওয়ান) দ্য ফিঙ্গার"। একইভাবে, কেউ মাঝখানে, রিং এবং নির্দেশক আঙ্গুলগুলিকে প্রসারিত করতে পারে এবং বলতে পারে "রিড বিটউইন দ্য লাইন।"

মাঝের আঙুলটি প্রায়ই বুড়ো আঙুলের সাথে একসাথে তুড়ি মারতেব্যবহৃত হয়।

তথ্যসূত্র
---------

1. ↑  "When did the middle finger become offensive?"। *BBC News*।
2. ↑  "The shock index: is giving the finger still offensive?"। *The Guardian*।
3. ↑  Jason Joseph, Rick Joseph (২০০৭)। *101 Ways to Flip the Bird*। Broadway Books। আইএসবিএন 978-0-7679-2681-2।
**ব্যাম্স-পা-র্গ্যা-ম্ত্শো** (ওয়াইলি: *byams pa rgya mtsho*) (১৮২৫-১৯০১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় ফুর-ল্চোগ (ওয়াইলি: *phur lcog*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

ব্যাম্স-পা-র্গ্যা-ম্ত্শো ১৮২৫ খ্রিষ্টাব্দে তিব্বতের খামস অঞ্চলের র্দ্জা-ছু-আ'ওর-তোগ (ওয়াইলি: *rdza chu a'or tog*) নামক স্থানে জন্মগ্রহণ করেন। তার পিতার নাম ছিল ব্যাম্স-ছোস (ওয়াইলি: *byams chos*) এবং মাতার নাম ছিল ত্শে-রিং-স্গ্রোল-দ্কার (ওয়াইলি: *tshe ring sgrol dkar*)। পাঁচ বছর বয়সে তাকে ব্লো-ব্জাং-ব্যাম্স-পা (ওয়াইলি: *blo bzang byams pa*) নামক দ্বিতীয় ফুর-ল্চোগ (ওয়াইলি: *phur lcog*) উপাধিধারী বৌদ্ধ লামার পুনর্জন্ম রূপে চিহ্নিত করে ফুর-বু-ল্চোগ আশ্রমে (ওয়াইলি: *phur lcog ri khrod*) নিয়ে গিয়ে প্রধানের দায়িত্ব দেওয়া হয়। দশ বছর বয়সে তিনি সে-রা বৌদ্ধবিহার বিশ্ববিদ্যালয়ে শিক্ষালাভের উদ্দেশ্যে ভর্তি হন। এই সময় সপ্তম পাঞ্চেন লামা তাকে শিক্ষার্থীর শপথ প্রদান করেন। এই সময় গ্রাগ্স-পা-ব্র্ত্সোন-'গ্রুস (ওয়াইলি: *grags pa brtson 'grus*) নামক এক পণ্ডিতের নিকট তিনি শিক্ষালাভ করেন। কুড়ি বছর বয়স হলে সপ্তম পাঞ্চেন লামা তাকে ভিক্ষুর শপথ প্রদান করেন। সায়ত্রিশ বছর বয়সে তিনি দ্বাদশ দলাই লামার শিক্ষক হিসেবে দায়িত্ব গ্রহণ করেন। তিপ্পান্ন বছর বয়সে তিনি ত্রয়োদশ দলাই লামার শিক্ষক হিসেবে দায়িত্ব গ্রহণ করেন এবং তাকে ভিক্ষুর শপথ প্রদান করেন। ব্যাম্স-পা-র্গ্যা-ম্ত্শো ১৮৮২ খ্রিষ্টাব্দ থেকে পরবর্তী কয়েক বছর তিনি ফুর-বু-ল্চোগ আশ্রমের ব্যাপক সংস্কার সাধন করেন।

তথ্যসূত্র
---------

1. ↑  Chhosphel, Samten (আগস্ট ২০১০)। "The Third Purchok, Jampa Gyatso"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-২১।

আরো পড়ুন
---------

* Cabezón, José Ignacio. 2006. The Hermitages of Sera. Charlottesville: The Tibetan and Himalayan Digital Library, pp. 103–104.
**জোয়া** হচ্ছে একটি বিনামূল্যের এবং মুক্ত ও উন্মুক্ত উৎসের অ্যাপ্লিকেশন যা প্রাথমিকভাবে জাভাতে বেনামী ডেভেলপারদের দ্বারা উদ্ভাবিত হয়েছিল। এটি এমন ব্যবহারকারীদের জন্য যারা উইকিপিডিয়ার নিজস্ব অনুলিপি বা অন্য কোন সামঞ্জস্যপূর্ণ উইকি অফলাইনে বা ইন্টারনেট সংযোগ ছাড়াই চালাতে চান। জোয়া মাইক্রোসফট উইন্ডোজ, ম্যাকওএস, লিনাক্স এবং অ্যান্ড্রয়েডের সাথে সামঞ্জস্যপূর্ণ। GNU AGPLv3-এর অধীনে লাইসেন্সপ্রাপ্ত, জোয়া হচ্ছে বিনামূল্যের সফটওয়্যার ।

প্রধান বৈশিষ্ট্য
----------------

জোয়া ব্যবহারকারীদের অফিসিয়াল ডাটাবেস ডাম্প ব্যবহার করে বা বিশেষভাবে জোয়ার মধ্যে ব্যবহারের জন্য তৈরি করা বিশেষ ডাটাবেস ফাইল ব্যবহার করে উইকিপিডিয়ার নিজস্ব কপি ডাউনলোড এবং আমদানি করতে দেয়। অ্যাপ্লিকেশনটি তার নিজস্ব অভ্যন্তরীণ ব্রাউজার বা স্থানীয়ভাবে হোস্ট করা ওয়েব সার্ভারের মাধ্যমে উইকিপিডিয়া বিষয়বস্তুকে সঠিকভাবে প্রদর্শন করার জন্য তৈরি করা হয়েছে যা ব্যবহারকারীদের পছন্দের যেকোনো ব্রাউজার ব্যবহার করে সামগ্রী অ্যাক্সেস করতে দেয়। ব্যবহারকারীরা তাদের নিজস্ব নেটওয়ার্ক জুড়ে সামগ্রীগুলো হোস্ট করতে পারেন।

আরো দেখুন
---------

* কিউইক্স

তথ্যসূত্র
---------

1. ↑  "Accessing Wikipedia offline"। জুন ১১, ২০১৪। সংগ্রহের তারিখ আগস্ট ২৮, ২০১৬।
2. ↑  "How to use the open source XOWA interface for Wikipedia"। Tech Republic। ফেব্রুয়ারি ১৮, ২০১৩। সংগ্রহের তারিখ আগস্ট ২৮, ২০১৬।

বহিঃসংযোগ
---------

* প্রাতিষ্ঠানিক ওয়েবসাইট
বহনযোগ্য ডিজিটাল শ্রুতিমাপক যন্ত্র
**শ্রুতিমাপক যন্ত্র** (ইংরেজিতে Audiometer অডিওমিটার) বলতে শ্রবণশক্তির সূক্ষ্মতা বা তীক্ষ্ণতা মূল্যায়নকারী এক ধরনের যন্ত্রকে বোঝায়। এটিতে সচরাচর একটি গ্রথিত হার্ডওয়্যার যন্ত্র থাকে যার সাথে একজোড়া হেডফোন ও পরীক্ষার পাত্রের প্রত্যুত্তর (ফিডব্যাক) বোতাম থাকে। কদাচিৎ এটিকে একটি আদর্শ পরিগণক যন্ত্র (পিসি) দ্বারা নিয়ন্ত্রণ করা হতে পারে। এছাড়া সংবাহী শ্রবণশক্তি কার্যপ্রণালী পরীক্ষা করার উদ্দেশ্যে এটিকে অস্থিকম্পকের (bone vibrator) সাথেও ব্যবহার করা হতে পারে। 

শ্রুতিমাপক যন্ত্রগুলি হাসপাতালের নাক-কান-গলা (কর্ণ-নাসা-স্বরযন্ত্র) বিভাগ ও শ্রুতিবিজ্ঞান কেন্দ্রগুলিতে ব্যবহৃত একটি আদর্শ যন্ত্র। হার্ডওয়্যার শ্রুতিমাপক যন্ত্রের বিকল্প হিসেবে অনেক সময় সফটওয়্যার শ্রুতিমাপক যন্ত্র ব্যবহার করা হতে পারে।

আরও দেখুন
---------

* শ্রুতিবিজ্ঞান
* শ্রুতিলেখ
* শ্রুতিমিতি
* শ্রবণশক্তি পরীক্ষা
* শুদ্ধ ধ্বনি শ্রুতিমিতি

তথ্যসূত্র
---------

* IEC 60645-1. (November 19, 2001) "Audiometers. Pure-tone audiometers".
* BS EN ISO 389 (1997) "Acoustics. Standard reference zero for the calibration of pure tone air conduction audiometers"
* BS EN 60318-6 (2008) "Electroacoustics. Simulators of human head and ear. Mechanical coupler for the measurement of bone vibrators"

বহিঃসংযোগ
---------

* National Physical Laboratory[*স্থায়ীভাবে অকার্যকর সংযোগ*] Guidelines on Audiometric Calibration
* টেমপ্লেট:MedlinePlusEncyclopedia
**মীশা শফী** (উর্দু: میشا شفیع‎‎) হচ্ছে একজন পাকিস্তানি অভিনেত্রী, মডেল এবং গায়িকা।

২০১৩ সালে তিনি মিরা নায়ারের চলচ্চিত্র দ্য রিলাকটেন্ট ফান্ডামেন্টালিস্টে শফির নামে একজন পার্শ্ব চরিত্রে অভিনয় করেছেন। পরের বছর তিনি বলিউডের চলচ্চিত্র ভাগ মিলখা ভাগে অভিনয় করেন, যা ২০১৩ সালে ভারতে সবচেয়ে লাভজনক বলিউড চলচ্চিত্রের মধ্যে অন্যতম হয়ে উঠে। তিনি একজন ভারতীয় গুপ্তচর সংস্থা রিসার্চ অ্যান্ড অ্যানালাইসিস উইংয়ের অপারেটর লক্ষ্মীর ভূমিকায় অভিনয়ের জন্য আরো গুরুত্বপূর্ণ সাফল্য অর্জন করেছেন। শফী বিলাল লাসারীর অ্যাকশন থ্রিলার চলচ্চিত্র ওয়্যারে অভিনয় করেছিলেন, যা পাকিস্তানে "সর্বকালের সর্বাধিক আয়কারী পাকিস্তানি চলচ্চিত্র"-এর তালিকায় স্থান পায়।

প্রারম্ভিক জীবন
---------------

১৯৮১ সালের ১লা ডিসেম্বর তারিখে, শফী পাকিস্তানের লাহোরের একটি পাঞ্জাবি পরিবারে জন্মগ্রহণ করেছেন। তার বাবা এবং মা হচ্ছেন অভিনেতা সাবা হামিদ ও সৈয়দ পারভেজ শফী। তিনি লাহোর গ্রামার স্কুলে এ-লেভেল পর্যন্ত শিক্ষা লাভ করেছিলেন এবং ২০০৭ সালে জাতীয় কলেজ অব আর্টস থেকে ফাইন আর্টসে ডিগ্রি লাভ করেন।

কর্মজীবন
--------

### মডেলিং

শফী মাত্র ১৭ বছর বয়সে মডেলিং শিল্পে প্রবেশ করেন, তখন তিনি "বিন তেরে ক্যায়া হ্যায় জিনা" গানের জন্য চিত্রসঙ্গীতে জাওয়াদ আহমেদের সাথে অভিনয় করেছিলেন। ২০০৯ সালে শফী লোরিয়াল প্যারিস পাকিস্তানের ব্র্যান্ড অ্যাম্বাসেডর হিসেবে নিযুক্ত হন। তিনি পাকিস্তানের বেশ কয়েকটি ম্যাগাজিন এবং আন্তর্জাতিক প্রকাশনা যেমন ল'অফিসিয়েল ও ভোগ ইন্ডিয়াতেও উপস্থিত হয়েছেন। এছাড়াও তিনি কোকা-কোলা, ফ্যান্টা, এলজি মোবাইল ফোন, মোবিলিঙ্ক, অ্যালাইড ব্যাংক, লিপটন চা, স্প্রাইট এবং অন্যান্য আরো অনেক বাণিজ্যিক বিজ্ঞাপনে উপস্থিত হয়েছেন। ২০১৩ সালে, তিনি পেপার ম্যাগাজিনের "পেপার অ্যাওয়ার্ডস ২০১৩"-এ "সেটা শো স্টপার" পুরস্কার জয়লাভ করেন। ২০১৩ সালে আন্তর্জাতিক ফ্রাঞ্চাইজি "হ্যালো" পত্রিকা কর্তৃক পাকিস্তানের "১০০ সর্বাধিক প্রভাবশালী ব্যক্তি"-দের মধ্যে মীশা শফীর নাম অন্তর্ভুক্ত করা হয়েছিল। মীশা শফী পাকিস্তানের প্রথম শিল্পী হিসেবে থ্রিডি আলোকসজ্জার সঙ্গে সঞ্চালন করেছেন। তার পারফর্ম্যান্সের সময় নেপথ্যের শিল্পী উমর তোরের সাহায্যে তার পোশাকটিতে ভিডিও ম্যাপ করা হয়েছিল।

### টেলিভিশন উপস্থিতি

২০১৩ সালের এপ্রিল মাসে, মীশা শফী স্ট্রিংস (ব্যান্ড), আলী আজমাত, শাহজাদ হাসান ও আলমগীরের সাথে গানের প্রতিভা প্রদর্শনের অনুষ্ঠান "করানোটো মিউজিক আইকন"-এ একজন বিচারক এবং পরামর্শক হিসেবে যোগদান করেন। উক্ত অনুষ্ঠানটি এরি ডিজিটালে সম্প্রচার করা হয়েছিল।

তথ্যসূত্র
---------

1. ↑  "About: Meesha Shafi"। Web PK। ২৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০১১।
2. 1 2  "Meesha interview with Fashion Central"। Fashion Central। ৬ এপ্রিল ২০১০। ২২ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০১১।
3. 1 2  Mansuri, Anam। "It's getting hot in here"। Tribune Pakistan।
4. ↑  Hirani, Shireen। "Meesha Shafi Biography & Pictures"। Fashion in Step। ২৭ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০১৩।

বহিঃসংযোগ
---------

* প্রাতিষ্ঠানিক ওয়েবসাইট
* ইন্টারনেট মুভি ডেটাবেজে মীশা শফী (ইংরেজি)
**ব্রুস অ্যান্থনি রিড** (ইংরেজি: Bruce Reid; জন্ম: ১৪ মার্চ, ১৯৬৩) পশ্চিম অস্ট্রেলিয়ার পার্থে জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। ১৯৮৫ থেকে ১৯৯২ মেয়াদকালে অস্ট্রেলিয়া ক্রিকেট দলের পক্ষে আন্তর্জাতিক ক্রিকেট খেলেন। এছাড়াও **ব্রুস রিড** ভারত দলের পক্ষে বোলিং কোচের দায়িত্ব পালন করেন। ঘরোয়া ক্রিকেটের শেফিল্ড শীল্ডে ওয়েস্টার্ন অস্ট্রেলিয়ার সদস্য ছিলেন তিনি।

খেলোয়াড়ী জীবন
---------------

৬ ফুট ৮ ইঞ্চি উচ্চতার অধিকারী রিডের দৈহিক উচ্চতা সাবেক ওয়েস্ট ইন্ডিজের বিখ্যাত ফাস্ট বোলার জোয়েল গার্নারের সমতুল্য। উভয়েই আন্তর্জাতিক ক্রিকেটে সর্বোচ্চ উচ্চতার অধিকারী ক্রিকেটার ছিলেন যা পরবর্তীকালে পাকিস্তানি ফাস্ট বোলার মোহাম্মদ ইরফানের আবির্ভাবে রেকর্ড ভেঙ্গে যায়।

ডিসেম্বর, ১৯৮৫ থেকে ডিসেম্বর, ১৯৯২ সাল পর্যন্ত টেস্টে ও জানুয়ারি, ১৯৮৬ থেকে মার্চ, ১৯৯২ পর্যন্ত একদিনের আন্তর্জাতিকে সক্রিয় ছিলেন তিনি। সমগ্র খেলোয়াড়ী জীবনে ২৭ টেস্টে ২৪.৬৩ গড়ে ১১৩ উইকেট এবং ৬৩ একদিনের আন্তর্জাতিকে ৬১ উইকেট তুলে নেন।

বামহাতি ফাস্ট-মিডিয়াম বোলিংয়ে সহজাত সুইং করতে দক্ষ ছিলেন তিনি। তার বিরাট উচ্চতা বলের নিখুঁত লক্ষ্যে হানতে সহযোগিতা করেছে। প্রায়শঃই তিনি আঘাতে জর্জরিত থাকতেন ও খুব কম সময়ই পরিপূর্ণভাবে সুস্থদেহে মাঠে নামতেন। তারপরও তিনি ১৯৯০-৯১ মৌসুমে অ্যাশেজ সিরিজে ইংল্যান্ডের বিপক্ষে অংশগ্রহণ করে পাঁচ টেস্টে ২৭ উইকেট দখল করেছিলেন।

কীর্তিগাঁথা
-----------

জালালউদ্দিনের পর একদিনের আন্তর্জাতিকের ইতিহাসে দ্বিতীয় খেলোয়াড় হিসেবে তিনি হ্যাট্রিক করার গৌরব অর্জন করেন। ২৯ জানুয়ারি, ১৯৮৬ তারিখে সিডনি ক্রিকেট গ্রাউন্ডে অনুষ্ঠিত একদিনের আন্তর্জাতিকে নিউজিল্যান্ডের বিপক্ষে এ কীর্তিগাঁথা রচনা করেন। খেলায় তিনি ধারাবাহিকভাবে ব্রুস ব্লেয়ার, আরিভন ম্যাকসুইনে ও স্টুয়ার্ট গিলেপ্সিকে আউট করেন।

অবসর
----

খেলোয়াড় জীবন থেকে অবসর নেয়ার পর বোলিং কোচ হিসেবে নিজেকে জড়িত করেন। ভারত ও জিম্বাবুয়ের বোলিং কোচের দায়িত্ব পালনের পাশাপাশি কাউন্টি ক্রিকেটে হ্যাম্পশায়ার দলেরও কোচ ছিলেন তিনি। এছাড়াও অস্ট্রেলীয় ফাস্ট বোলার নাথান ব্র্যাকেনের বোলার হিসেবে গড়ে তুলতেও সহায়তা করেন। নিউজিল্যান্ডীয় ব্যাটসম্যান জন রিড তার কাকাতো ভাই।

ব্রুস রিডের টেস্ট ক্রিকেট ব্যাটিং ছক।

তথ্যসূত্র
---------

1. ↑  "13th Match: Australia v New Zealand at Sydney, Jan 29, 1986"। ক্রিকইনফো। সংগ্রহের তারিখ ১১ জুলাই ২০০৯।
2. ↑  "Reid tipped to be bowling coach"। *The Times Of India*। ২৭ নভেম্বর ২০০৩।

বহিঃসংযোগ
---------

* ইএসপিএনক্রিকইনফোতে ব্রুস রিড উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ব্রুস রিড  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

গ্রন্থপঞ্জি
-----------

* Benaud, Richie (১৯৯১)। *Border & Co: A Tribute To Cricket's World Champions*। Hamlyn Australia। আইএসবিএন 0-947334-31-9।

| * দে
* স
অস্ট্রেলিয়া দল – ১৯৮৭ ক্রিকেট বিশ্বকাপ (১ম শিরোপা) |
| --- |
| 
* ১ বর্ডার (অঃ)
* ২ বুন
* ৩ ডায়ার (উইঃ)
* ৪ জোন্স
* ৫ মার্শ
* ৬ মে
* ৭ ম্যাকডারমট
* ৮ মুডি
* ৯ ও’ডনেল
* ১০ রিড
* ১১ টেলর
* ১২ ভেলেটা
* ১৩ ওয়াহ
* ১৪ জেসার্স

 | অস্ট্রেলিয়া |

| * দে
* স
অস্ট্রেলিয়া দল – ১৯৯২ ক্রিকেট বিশ্বকাপ |
| --- |
| 
* ১ বর্ডার (অ)
* ২ বুন
* ৩ হিলি (উইঃ)
* ৪ হিউজ
* ৫ জোন্স
* ৬ মার্শ
* ৭ ম্যাকডারমট
* ৮ মুডি
* ৯ রিড
* ১০ এম. টেলর
* ১১ পি. টেলর
* ১২ এম. ওয়াহ
* ১৩ এস. ওয়াহ
* ১৪ হুইটনি

 | অস্ট্রেলিয়া |
পূর্ব গোলার্ধ
**পূর্ব গোলার্ধ** পৃথিবীর অর্ধেক অংশকে বোঝানোর জন্য একটি ভৌগোলিক পরিভাষা যা মূল মধ্যরেখার পূর্বে (যা অতিক্রম করে গ্রীনিচ, ইংল্যান্ড, যুক্তরাজ্য) এবং ১৮০° দ্রাঘিমাংশের পশ্চিমে। এটি ইউরোপ, এশিয়া, আফ্রিকা, এবং অস্ট্রেলিয়াকে নির্দেশ করে, vis-à-vis পশ্চিম গোলার্ধ, যেখানে আমেরিকা অঞ্চল অন্তর্ভুক্ত। এই গোলার্ধকে "পূর্বদেশীয় গোলার্ধ" বলা হয়। উপরন্তু, এটা 'প্রাচীন বিশ্বের' জন্য একটি প্রতিশব্দ হিসেবে একটি সাংস্কৃতিক বা ভূ-রাজনৈতিক অর্থে ব্যবহার করা যেতে পারে।

পূর্ব ও পশ্চিম গোলার্ধের সীমানা নির্দেশকারী রেখা অবাধ প্রচলিত রীতি, *বিষুবরেখার* (পৃথিবীকে পরিবেষ্টিত করা একটি কল্পিত রেখা, মেরু থেকে সমদূরবর্তী) মত নয় যা উত্তর এবং দক্ষিণ গোলার্ধকে বিভক্ত করে। ০° দ্রাঘিমাংশ মূল মধ্যরেখায় এবং ১৮০° দ্রাঘিমাংশ বিপরীত মধ্যরেখায় প্রচলিতভাবে স্বীকৃত সীমানা, যখন থেকে তারা পশ্চিম দ্রাঘিমাংশ থেকে পূর্ব দ্রাঘিমাংশে বিভক্ত। এই প্রথা ওয়াশিংটন, ডি.সি.তে অনুষ্ঠিত আন্তর্জাতিক মধ্যরেখা সম্মেলনে ১৮৮৪ সালে প্রতিষ্ঠিত হয়, কানাডীয় রেলপথ প্রকৌশলী স্যার স্যান্ডফোর্ড ফ্লেমিং মান সময়ের ধারণা গৃহীত হয়। এই সীমানা নির্ধারণ পশ্চিম ইউরোপের কিছু অংশ, আফ্রিকা ও পূর্ব রাশিয়াকে পশ্চিম গোলার্ধে রাখে, যখন ইউরেশিয়ার সব ও আফ্রিকাকে সাধারণত পূর্ব গোলার্ধে অন্তর্ভুক্ত করা হয়।ব্যবহার করে.

ফলস্বরূপ, ২০°প এবং সম্পূর্ণভাবে বিপরীত ১৬০°পূ মধ্যরেখা প্রায়ই ব্যবহৃত হয়, যেখানে ইউরোপীয় এবং আফ্রিকার মূল ভূখণ্ড অন্তর্ভুক্ত, আরোও অন্তর্ভুক্ত গ্রিনল্যান্ডের উত্তরপূর্বের একটি ছোট অংশ (সাধারণত উত্তর আমেরিকার অংশ হিসেবে শ্রেণীভুক্ত করা হয়) এবং অধিকাংশ পূর্ব রাশিয়া ও ওশেনিয়াকে (যেমন,নিউজিল্যান্ড) বাদ দেয়া হয়। আন্তর্জাতিক মান সময় গ্রহণের আগে, অনেক মূল মধ্যরেখা বিভিন্ন দেশ দ্বারা স্থিরীকৃত হয়, যেখানে স্থানীয় দুপুর (যার ফলে, স্থানীয় মধ্যরেখা) দ্বারা সময়কে সংজ্ঞায়িত করা হয়। পূর্ব গোলার্ধের ভূমির আয়তন পশ্চিম গোলার্ধের চেয়ে বড় এবং বিভিন্ন ধরনের প্রজাতির আবাসস্থল।

তথ্যসূত্র
---------

1. ↑  Latitude and Longitude  ওয়েব্যাক মেশিনে আর্কাইভকৃত ৯ জুন ২০০৮ তারিখে at britannica.com, accessed 2008-05-24
2. ↑  Olson, Judy M. "Projecting the hemisphere", ch. 4 from *Matching the map projection to the need*; Robinson, Arthur H. & Snyder, John P. eds. 1997. Bethesda, MD: Cartography and Geographic Information Society, American Congress on Surveying and Mapping.
3. ↑  "Eastern Hemisphere". *Merriam-Webster's Geographical Dictionary,* 3rd ed. 2001. Springfield, MA: Merriam-Webster, Inc. p. 340.

| * দে
* স
পৃথিবীর গোলার্ধ |
| --- |
| 
* উত্তর গোলার্ধ
* দক্ষিণ গোলার্ধ
* পূর্ব গোলার্ধ
* পশ্চিম গোলার্ধ
* জল ও স্থল গোলার্ধ

 |
| 
* **বই:পৃথিবীর গোলার্ধ**
* **প্রবেশদ্বার:ভূগোল**
* **কমন্স:পৃথিবীর গোলার্ধের মানচিত্র**

 |
**ব্রায়ান্ট রেগিনাল্ড মস** (জন্ম: ১৯৬৭), সর্বাধিক পরিচিত তার মঞ্চ নাম মস নামে, একজন আমেরিকার স্ট্যান্ড আপ কৌতুকাভিনেতা এবং লেখক। তিনি ত্রিভূজ আকৃতির হাস্যরস্যাত্মক অনুষ্ঠান *আল্লাহ মেড মি ফানি* তে অভিনয়ের সুবাদে পরিচিত।

প্রাথমিক জীবন
-------------

মার্কিন যুক্তরাষ্ট্রের ওয়াশিংটন, ডি.সিতে আফ্রিকা-আমেরিকার পিতামাতা ক্লিফোর্ড মস এবং মেরি মস-এর জন্মগ্রহণ করেন ব্রায়ান্ট মস। মাত্র ৭ বছর বয়স থেকে তিনি কমেডির অনুশীলন শুরু করে দেন, যেখানে তিনি তার পরিবারের গির্জার যাজক তার অনুকরণ এর ফলস্বরুপ তিনি "প্রচারক" ডাক নামটি অর্জন করেছিলেন। তিনি মেরিল্যান্ড উপকূলবর্তী এলাকার একজন খ্রিস্টান হিসাবে বেড়ে ওঠেন এবং তাকে স্কুলে পড়াশোনা করার জন্য একটি স্থানীয় সামরিক একাডেমিতে ভর্তি করা হয়েছিল।

মেস ১৭ বছর বয়সে স্কেচ কমেডি শুরু করেন এবং ২০ বছর বয়সের প্রথম দিকে তিনি বিভিন্ন কমেডি ক্লাবগুলিতে পদচারনা শুরু করেন।

ব্যক্তিগত জীবন
--------------

২০০৩ সালে, মস ইয়াসমিন নামে কানাডার টরন্টোতে বসবাসরত একজন ভারতীয় মুসলমানকে বিবাহ করেছিলেন। বিভিন্ন জায়গায় সফরে না গেলে তিনি ক্যালিফোর্নিয়ার দীর্ঘ সৈকতে ঘুরতে যান এবং ওয়াশিংটন ডি.সি. তে ঘন ঘন তার মায়ের বাড়িতে যান।

পুরস্কার
--------

| বছর | পুরস্কার | বিভাগ | ফলাফল |
| --- | --- | --- | --- |
| ২০০৫ | মুসলিম পাবলিক অ্যাফেয়ার্স কাউন্সিল | মিডিয়া পুরস্কার | বিজয়ী |
| ২০০৯ | ক্যাম্পাস একটিভিটিজ ম্যাগাজিন রিডার চয়েস অ্যাওয়ার্ডস | শ্রেষ্ঠ বৈচিত্র্যময়ী অভিনেতা | বিজয়ী |
|

কমেডি শৈলী
----------

মস খ্রিস্টান থেকে ইসলাম ধর্মে তার ধর্মান্তর নিয়ে বেশিরভাগক্ষেত্রে বিভিন্ন অনুষ্ঠানে আলোচনা করে থাকেন। তিনি কালো ও মুসলিম হওয়ার অভিজ্ঞতা এবং জাতি ও ধর্মের পক্ষে উপকারী বিভিন্ন দিক হিসাবে ব্যবহার করে থাকেন।

তথ্যসূত্র
---------

1. ↑  "Coming to Your Television: The Muslim Cosby Show"। *Illume*। আগস্ট ১০, ২০১৩ তারিখে মূল থেকে আর্কাইভ করা। সংগ্রহের তারিখ নভেম্বর ১, ২০১৩।
2. ↑  Fry, Ted (অক্টোবর ৩, ২০০৮)। ""Allah Made Me Funny": Stand-ups riff on being Muslim in America"। Seattle: *The Seattle Times*। সংগ্রহের তারিখ নভেম্বর ১, ২০১৩।
3. ↑  Brussat, Frederic; Brussat, Mary Ann। "Film Review: Allah Made Me Funny: Live in Concert"। *Spiritual Practice*। সংগ্রহের তারিখ নভেম্বর ১, ২০১৩।

বহিঃসংযোগ
---------

* প্রাতিষ্ঠানিক ওয়েবসাইট
* ইন্টারনেট মুভি ডেটাবেজে Preacher Moss (ইংরেজি)
দ্য ***টোয়াইলাইট সাগা*** হল চারটি ভ্যাম্পায়ার-থিমযুক্ত ফ্যান্টাসি রোম্যান্স উপন্যাস এবং দুটি নভেলা উপন্যাস এবং একটি পরিপূর্ণ উপন্যাসের একটি সিরিজ, যা আমেরিকান লেখিকা স্টিফেনি মেয়ার লিখেছেন। সিরিজটি মূলত বেলার দৃষ্টিকোণ থেকে বলা হয়েছে। কিন্তু *ইক্লিপসের* *উপাখ্যান এবং ব্রেকিং ডন-এর* দ্বিতীয় খণ্ড জ্যাকব ব্ল্যাক চরিত্রের দৃষ্টিকোণ থেকে বলা হয়েছে যে কিনা একজন ওয়ারউলফ। *মিডনাইট সান* উপন্যাসটি এডওয়ার্ড কুলেনের দৃষ্টিকোণ থেকে এই সিরিজের প্রথম বইয়েরই *টোয়াইলাইট-এর একটি পুনর্কথন।*

নভেম্বর ২০১১ সালে, সিরিজটি বিশ্বব্যাপী কমপক্ষে ৩৮টি ভিন্ন ভাষায় অনুবাদ সহ বিশ্বব্যাপী ১২০ মিলিয়ন কপি বিক্রি করেছে।  চারটি *টোয়াইলাইট* *বই ইউএসএ টুডে* বেস্ট-সেলিং বইয়ের তালিকায় ২০০৮ সালের সবচেয়ে বেশি বিক্রি হওয়া উপন্যাস হিসেবে ধারাবাহিকভাবে রেকর্ড করেছে  এবং শিশুদের সিরিজ বইয়ের জন্য <i id="mwQQ">নিউ ইয়র্ক টাইমস</i> বেস্ট সেলার তালিকায় ২৩৫ সপ্তাহেরও বেশি সময় অতিবাহিত করেছে। 

বইগুলো সামিট এন্টারটেইনমেন্টের *দ্য টোয়াইলাইট সাগা* সিরিজে চলচ্চিত্রায়িত হয়েছে। প্রথম তিনটি বইয়ের চলচ্চিত্র রূপান্তরগুলি যথাক্রমে ২০০৮, ২০০৯ এবং ২০১০ সালে প্রকাশিত হয়েছিল। চতুর্থ বইটি দুটি পূর্ণ-দৈর্ঘ্যের চলচ্চিত্রে রূপান্তরিত হয়েছে যথাক্রমে, প্রথম চলচ্চিত্রটি ২০১১ সালের নভেম্বরে মুক্তি পায় এবং দ্বিতীয় চলচ্চিত্রটি ২০১২ সালের নভেম্বরে।

তথ্যসূত্র
---------

1. ↑  Twilight Exposed! The Inside Story of a Billion Dollar Franchise
2. ↑  Cadden, Mary (২০০৮-০১-১৫)। "New star authors made, old ones rediscovered in 2008"। *USA Today*। সংগ্রহের তারিখ ২০০৮-০১-১৬।
3. ↑  Grossman, Lev (২০০৯-১১-১৩)। "It's Twilight in America"। *Time*। নভেম্বর ১৬, ২০০৯ তারিখে মূল থেকে আর্কাইভ করা। সংগ্রহের তারিখ ২০০৯-১১-১৩।
4. ↑  Weintraub, Stephen 'Steve' (২০১০-১১-০৩)। "The Twilight Saga: Breaking Dawn Part 2 Gets Released November 16, 2012"। Collider। ডিসেম্বর ৮, ২০১০ তারিখে মূল থেকে আর্কাইভ করা। সংগ্রহের তারিখ ২০১০-১১-১৬।
**মাইকেল জন ফ্রড শ্রিম্পটন** (ইংরেজি: Mike Shrimpton; জন্ম: ২৩ জুন, ১৯৪০ - মৃত্যু: ১৩ জুন, ২০১৫) মানাওয়াতু এলাকার ফিল্ডিংয়ে জন্মগ্রহণকারী নিউজিল্যান্ডের আন্তর্জাতিক ক্রিকেটার ও কোচ ছিলেন। ১৯৬৩ থেকে ১৯৭৪ সাল পর্যন্ত নিউজিল্যান্ড দলের পক্ষে টেস্ট ক্রিকেটে অংশগ্রহণ করেন। 

ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস ও নর্দার্ন ডিস্ট্রিক্টস দলের প্রতিনিধিত্ব করেন। মাঝারিসারির ব্যাটসম্যান ও লেগ স্পিনার ছিলেন **মাইক শ্রিম্পটন**।

প্রারম্ভিক জীবন
---------------

১৯৬১-৬২ মৌসুমে প্রথম-শ্রেণীর ক্রিকেটে সেন্ট্রাল ডিস্ট্রিক্টস দলের পক্ষে অভিষেক ঘটে তার। ঐ মৌসুমের শেষ খেলায় ১১৯ রান তোলেন ও ক্যান্টারবারি দলের বিপক্ষে দলকে ড্রয়ের পথে নিয়ে যান। পরের খেলায় ১৯৬২-৬৩ মৌসুমে একই দলের বিপক্ষে ১৫০ রান তোলেন যা তার ব্যক্তিগত সর্বোচ্চ। এ দলের পক্ষে ১৯৭৯-৮০ মৌসুম খেলেন। মাঝখানে ১৯৭৪-৭৫ মৌসুমে নর্দার্ন ডিস্ট্রিক্টস দলের পক্ষে ঘরোয়া ক্রিকেটে অংশ নেন। প্রথম-শ্রেণীর ক্রিকেটে ১৮ বছর খেলেন। ১২২ খেলায় ৫,৮১২ রান ও ৮১ উইকেট লাভ করেন শ্রিম্পটন।

খেলোয়াড়ী জীবন
---------------

নিউজিল্যান্ড দলের পক্ষে ১০ টেস্টে অংশগ্রহণ করলেও নিজেকে দলের অপরিহার্য অংশ হিসেবে তুলে ধরতে পারেননি তিনি। সমগ্র খেলোয়াড়ী জীবনে তিনি মাত্র ২৬৫ রান সংগ্রহ করেন। পাশাপাশি ৫ উইকেট পান। ১৯৬২-৬৩ মৌসুমে ইংল্যান্ডের বিপক্ষে দ্বিতীয় ও তৃতীয় টেস্ট খেলার জন্য নির্বাচিত হন। ডেভিড শেপার্ড তাকে লড়াকু ও মনোযোগী সেরা উদীয়মান ক্রিকেটার হিসেবে চিহ্নিত করেন। ১৯৬৩-৬৪ মৌসুমে দক্ষিণ আফ্রিকার বিপক্ষে জোড়া শূন্য রান পান। কিন্তু ১৯৬৪-৬৫ মৌসুমে ঘরোয়া ক্রিকেটে সফলকাম হলেও পাকিস্তান কিংবা ভারত সফরের জন্য মনোনীত হননি।

১৯৬৫-৬৬ মৌসুমে ইংল্যান্ডের বিপক্ষে তিন টেস্টে ব্যাটিং উদ্বোধনে নামেন কিন্তু মাত্র ৬৮ রান সংগ্রহ করতে সক্ষম হন। ১৯৭০-৭১ মৌসুমের ঘরোয়া ক্রিকেটে ২৩.৫৮ গড়ে ২৮৩ রান ও ২৮.১১ গড়ে ৯ উইকেট লাভ করেন। ফলশ্রুতিতে ইংল্যান্ডের বিপক্ষে দুই টেস্টে অংশ নেন। তার কার্যকরী গুগলিতে প্রথম টেস্টের প্রথম ইনিংসে ব্যাসিল ডি’অলিভেইরা ও রে ইলিংওয়ার্থের উইকেটসহ নিজস্ব সেরা টেস্ট বোলিং পরিসংখ্যান ৩/৩৫ পান। দ্বিতীয় টেস্টের ৪র্থ উইকেটে মার্ক বার্জেসের সাথে অসাধারণ ক্রীড়াশৈলী প্রদর্শন করে ১৪১ রানের জুটি গড়েন।

কোচিং
-----

নিউজিল্যান্ড জাতীয় মহিলা ক্রিকেট দলের কোচ হিসেবে দায়িত্বভার পালন করেন। তার সঠিক নির্দেশনার প্রেক্ষিতে নিউজিল্যান্ড মহিলা দল ২০০০ সালের মহিলা ক্রিকেট বিশ্বকাপের শিরোপা জয় করে। পরবর্তীতে হেস্টিংসের কর্নওয়াল ক্রিকেট ক্লাবের প্রধান কোচ ও সেন্ট্রাল ডিস্ট্রিক্টস হিন্ডস দলের কোচের দায়িত্ব পালন করেন শ্রিম্পটন।

২০০৭ সালে নিউজিল্যান্ড ক্রিকেটে অসামান্য ভূমিকা রাখায় বার্ট সাটক্লিফ পদকে ভূষিত হন। ৭৪ বছর বয়সে ১৩ জুন, ২০১৫ তারিখে হ্যাস্টিংসে মাইক শ্রিম্পটনের দেহাবসান ঘটে।

তথ্যসূত্র
---------

1. ↑  David Sheppard, *Parson's Pitch*, Hodder & Stoughton, London, 1994, p. 87.
2. ↑  Wisden 1972, pp. 918–21.
3. ↑  World Cup-winning coach donates trophy for women[*স্থায়ীভাবে অকার্যকর সংযোগ*]
4. ↑  Shrimpton wins Bert Sutcliffe Medal  ওয়েব্যাক মেশিনে আর্কাইভকৃত ৬ অক্টোবর ২০১৪ তারিখে Retrieved 15 December 2012
5. ↑  Cricinfo report

আরও দেখুন
---------

* মাইক প্রোক্টর
* ব্যাসিল ডি’অলিভেইরা
* নিউজিল্যান্ড জাতীয় ক্রিকেট দল
* টেস্ট ও প্রথম-শ্রেণীর ক্রিকেটে জোড়া শূন্য রান

বহিঃসংযোগ
---------

* ইএসপিএনক্রিকইনফোতে মাইক শ্রিম্পটন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে মাইক শ্রিম্পটন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

প্রবেশদ্বার: ক্রিকেট জীবনী
**টুমরো গার্লস ট্রুপ** (明日少女隊, *আশিতা শোজোতাই*) হল একটি বিশ্বব্যাপী চতুর্থ তরঙ্গের সমাজতান্ত্রিক নারীবাদী শিল্প গোষ্ঠী যা ২০১৫ সালে পূর্ব এশীয় অঞ্চল এবং বিশেষত জাপানের আন্তঃসংযোগমূলক নারীবাদী ইস্যুগুলির উপর দৃষ্টি নিবদ্ধ করে প্রতিষ্ঠিত হয়েছিল।

গ্রুপের কাজ একটি শৈল্পিক কার্যকলাপ হিসাবে সক্রিয়তাবাদকে পুনর্গঠন করে,

>  এমনকি যে প্রকল্পগুলিকে সক্রিয়তাবাদের আরও ঐতিহ্যগত রূপের অন্তর্গত হিসাবে দেখা যেতে পারে—পিটিশন, চিঠি লেখার প্রচারণা ইত্যাদি—তিনি যুক্তি দেন যে এখনও শিল্প ও ভিজ্যুয়াল সংস্কৃতির সাথে সম্পর্কিত। "এটা প্রতিনিধিত্ব সম্পর্কে। এটা ছবি সম্পর্কে।" - *আর্ট স্ল্যান্ট* ম্যাগাজিনে নাটালে হেগার্ট গ্রুপের সদস্য পিঙ্কের সাক্ষাৎকার।
> 
>

প্রদর্শনী
---------

২০১৬ সালে, টুমরো গার্লস ট্রুপ ইয়োশিকো শিমাদা, মেগুমি ইগারাশি এবং অন্যান্যদের সাথে কেট জাস্ট "জাপান এবং বন্ধুদের নারীবাদী ফ্যান" নামে একটি প্রদর্শনীতে উপস্থিত হয়েছিল।

২০১৭ সালের ১৮ ফেব্রুয়ারি থেকে ৫ মার্চ পর্যন্ত টোকিওর ৩১ আর্টস চিয়োডায় অনুষ্ঠিত "সোশ্যাল এনগেজড আর্ট: এ নিউ ওয়েভ অফ আর্ট ফর সোশ্যাল চেঞ্জ" প্রদর্শনীতে আই ওয়েইওয়েই, সুজান ল্যাসি, পেদ্রো রেয়েস (শিল্পী) ও আরও অনেক শিল্পীর কাজ সহ আর্ট-অ্যাকশন বিলিভের একটি ভিডিও প্রদর্শিত হয়েছিল।

২০১৮ সালে, সিডনি অস্ট্রেলিয়ার ফার্স্টড্রাফট গ্যালারিতে অ্যালিসন গ্রোভস কর্তৃক সংগৃহীত টুমরো গার্লস ট্রুপের একক প্রদর্শনীর আয়োজন করা হয়েছিল।

বেনামী
------

টুমরো গার্লস ট্রুপ গ্রুপের সদস্যরা তাদের পরিচয় রক্ষার জন্য গোলাপী মুখোশ ব্যবহার করে। টিজিটি মুখোশ হল "খরগোশ ও রেশম পোকার একটি সংকর। রেশম পোকা এশিয়ার নারীদের শ্রমের প্রতীক। খরগোশ প্রায়শই মহিলাদের সাথে যুক্ত এবং সুন্দর, দুর্বল প্রাণী হিসাবে চিত্রিত করা হয়।" এই কৌশলটি পূর্ববর্তী নারীবাদী শিল্প কর্মীদের গেরিলা গার্লস দ্বারা মুখোশ ব্যবহারের সাথে সাদৃশ্যপূর্ণ।

তথ্যসূত্র
---------

1. ↑  "Tackling the terminology behind feminism in Japan"। *The Japan Times* (ইংরেজি ভাষায়)। ২০১৭-০৫-১১। সংগ্রহের তারিখ ২০১৯-০১-২৯।
2. ↑  "The Feminist Art Group Fighting Misogyny in Japan and Korea"। *ArtSlant*। ২০১৯-০৮-১৫ তারিখে মূল থেকে আর্কাইভ করা। সংগ্রহের তারিখ ২০১৯-০১-২৯।
3. ↑  "Feminist Fan in Japan and Friends | youkobo artspace"। *www.youkobo.co.jp*। সংগ্রহের তারিখ ২০১৯-০১-২৯।
4. ↑  Dazed (২০১৬-০২-২৪)। "The art group preaching girl power to Japan"। *Dazed* (ইংরেজি ভাষায়)। সংগ্রহের তারিখ ২০১৯-০১-২৯।
5. ↑  "A Survey of Feminist Art in Japan"। *Spoon & Tamago* (ইংরেজি ভাষায়)। ২০১৬-০২-১৭। ২০১৯-০১-২৮ তারিখে মূল থেকে আর্কাইভ করা। সংগ্রহের তারিখ ২০১৯-০১-২৯।
6. 1 2  MutualArt (২০১৭-০২-২৫)। "Can Art Really Make a Difference?"। *Huffington Post* (ইংরেজি ভাষায়)। সংগ্রহের তারিখ ২০১৯-০১-২৯।
7. ↑  "Socially Engaged Art:3331 Arts Chiyoda"। *www.3331.jp*। সংগ্রহের তারিখ ২০১৯-০১-২৯।
8. ↑  "Tomorrow Girls Troop"। *firstdraft* (ইংরেজি ভাষায়)। ২০১৯-০৩-০৩ তারিখে মূল থেকে আর্কাইভ করা। সংগ্রহের তারিখ ২০১৯-০৩-১০।
9. ↑  "Tomorrow Girls Troop"।
**বনি এম.** ছিলো একটি ইউরো-ক্যারিবীয় গানের দল। জার্মান রেকর্ড প্রযোজক ফ্র্যাঙ্ক ফারিয়ান দলটি শুরু করেছিলেন। প্রাতিষ্ঠানিকভাবে পশ্চিম জার্মানিভিত্তিক দলটিতে সদস্য ছিলেন জ্যামাইকার লিজ মিচেল ও মার্সিয়া ব্যারেট, মন্টসারেতের মাইজি উইলিয়ামস এবং আরুবার মঞ্চ অভিনয় শিল্পী ববি ফ্যারেল। ১৯৭৬ সালে প্রতিষ্ঠিত দলটি ১৯৭০-এর দশকের ডিসকো সঙ্গীতের সময়কালে জনপ্রিয়তা অর্জন করে। ১৯৮০-এর দশকের পুরোটা সময়ে দলটি বিভিন্ন সময় ভিন্নি ভিন্ন ব্যক্তির সমন্বিত লাইন-আপ নিয়ে মঞ্চে সঙ্গীত পরিবেশ করে।

ব্যান্ডটি বিশ্বব্যাপী ৮০ মিলিয়ন রেকর্ড বিক্রি করে। তাদের উল্লেখযোগ্য গানের মধ্যে রয়েছে "ড্যাডি কুল", "মা বেকার", "বেলফাস্ট", "সানি", "রাসপুটিন", "মেরি’স বয় চাইল্ড" এবং "রিভার্স অব ব্যাবিলন"।

প্রতিষ্ঠা
---------

জার্মান সঙ্গীতশিল্পী-গীতিকার ফ্র্যাঙ্ক ফারিয়ান ১৯৭৪ সালের ডিসেম্বরে নৃত্য সঙ্গীত "বেবি ডু ইউ ওয়ানা বাম্প" রেকর্ড করেন। গানটি স্টুডিওতে কৃত্রিম চড়া সুর ব্যবহার করে তৈরি করা হয়। ফ্র্যাঙ্ক রেকর্ডটি তার আসল নাম ব্যবহার করে প্রকাশের পরিবর্তে প্রথমে একক সঙ্গীত হিসেবে তার ছদ্মনাম ‘বনি এম.’ ব্যবহার করে প্রকাশ করেন। ফ্র্যাঙ্ক অস্ট্রেলীয় গোয়েন্দা টেলিভিশন ধারাবাহিক ‘বনি’-এর নাম থেকে তার ছদ্মনামটি নিয়েছিলেন। তিনি নামটি নেওয়া প্রসঙ্গে বলেছিলেন:

> একদিন আমি টেলিভিশন দেখছিলাম এবং সেখানে বনি টেলিভিশন ধারাবাহিকটির শেষ পর্ব প্রচার হচ্ছিল যেখানে ‘বনি’ নামটি দেখতে পাই। আমার মনে হয়েছিলো এটি একটি ভালো নাম - বনি, বনি, বনি,....বনি এম. শুনতেও ভালো লাগে। সহজ।
> 
> 
> 

একক গানটি ধীরে ধীরে নেদারল্যান্ডস ও বেলজিয়ামে জনপ্রিয়তা অর্জন করে। এ সময় ফ্র্যাঙ্ক টেলিভিশনে গানটি পরিবেশনের জন্য মঞ্চ অভিনয় শিল্পী ভাড়া করার সিদ্ধান্ত নেন। তিনি প্রথমে মাইজি উইলিয়ামসকে খুঁজে পান। পরে মাইজি নৃত্যশিল্পী ববি ফ্যারেলকে নিয়ে আসেন। মার্সিয়া ব্যারেট এরপর যুক্ত হন যিনি পরবর্তীতে লিজ মিচেলকে নিয়ে আসেন। লিজ এর পূর্বে হামবুর্গভিত্তিক গানের দল ‘লেস হামফ্রিস সিঙ্গারস’ দলের সাথে যুক্ত ছিলেন।

তথ্যসূত্র
---------

1. ↑  "Whatever happened to Boney M?"। *BBC*। ২৯ জানুয়ারি ২০০২। সংগ্রহের তারিখ ২৮ নভেম্বর ২০১৮।
2. 1 2  Boney M by John Shearlaw and David Brown, Hamlin Paperbacks, 1979 আইএসবিএন ০ ৬০০ ২০০০৯ ৪-page 35-6
একজন টেন-পিন বোলার তার বোলিং বল ছেড়ে দেয়।
ইউনাইটেড কিংডমের টিভারটন ওয়েস্ট এন্ড বোলিং ক্লাবে বোলিং খেলছেন
**বোলিং** হলো একটি টার্গেট খেলা এবং বিনোদনমূলক কার্যকলাপ, যেখানে একজন খেলোয়াড় একটি বল পিনের দিকে ঘুরিয়ে দেয় (পিন বোলিংয়ে) বা অন্য টার্গেট (টার্গেট বোলিংয়ে)। *বোলিং* শব্দটি সাধারণত পিন বোলিংকে বোঝায় (সাধারণত টেন-পিন বোলিং ), যদিও ইউনাইটেড কিংডম এবং কমনওয়েলথ দেশগুলিতে, বোলিং লক্ষ্য বোলিংকেও বোঝাতে পারে, যেমন লন বোল ।

পিন বোলিংয়ে, লক্ষ্য হল *লেন* নামে পরিচিত একটি দীর্ঘ খেলার পৃষ্ঠে পিনগুলিকে আঘাত করা। লেনগুলির একটি কাঠ বা সিন্থেটিক পৃষ্ঠ থাকে যার উপর প্রতিরক্ষামূলক লুব্রিকেটিং তেল বিভিন্ন নির্দিষ্ট তেলের প্যাটার্নে প্রয়োগ করা হয় যা বল গতিকে প্রভাবিত করে। একটি স্ট্রাইক অর্জন করা হয় যখন প্রথম রোলে সমস্ত পিন ছিটকে যায় এবং একটি অতিরিক্ত পিন দ্বিতীয় রোলে ছিটকে গেলে একটি অতিরিক্ত অর্জন করা হয়। পিন বোলিংয়ের সাধারণ প্রকারের মধ্যে রয়েছে টেন-পিন, ক্যান্ডেলপিন, ডাকপিন, নাইন-পিন এবং পাঁচ-পিন । ঐতিহাসিক গেম স্কিটলস হল আধুনিক পিন বোলিং এর অগ্রদূত।

টার্গেট বোলিংয়ে সাধারণত লক্ষ্য থাকে বলটিকে যতটা সম্ভব চিহ্নের কাছাকাছি নিয়ে যাওয়া। টার্গেট বোলিং এর পৃষ্ঠ ঘাস, নুড়ি, বা সিন্থেটিক হতে পারে।  লন বাটি, বোস, কার্পেট বাটি, পেটাঙ্ক এবং বাউলের অন্দর এবং বহিরঙ্গন উভয় প্রকার থাকতে পারে। কার্লিং বাটিগুলির সাথেও সম্পর্কিত। 

৯০টিরও বেশি দেশে প্রায় ১২০ মিলিয়ন লোক বোলিং খেলে (একা মার্কিন যুক্তরাষ্ট্রে ৭০ মিলিয়ন সহ)।

তথ্যসূত্র
---------

1. ↑  Crystal-Mark (২০১০)। *Laws of the Sport of Bowls*। World Bowls Ltd। পৃষ্ঠা 9।
2. ↑  "Niagara Falls Bowling Association"। ২ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০১৬।
লুডউইগ বোল্টজম্যান, যার নামে বোল্টজম্যান মগজগুলোর নাম করা হয়
**বোল্টজম্যান মগজ** হচ্ছে একটা অনুকল্পিত স্ব-চেতন সত্তা যার উদ্ভব হয় তাপগতীয় সমতার মধ্যে বিচ্ছিন্ন পরিবর্তনসমূহের ফলে। এই তত্ত্বটার নামকরণ করা হয়েছে অস্ট্রিয়ান পদার্থবিদ লুডউইগ বোল্টজম্যান (১৮৪৪-১৯০৬) এর নামানুসারে, যিনি এই অনুকল্পটা উপস্থাপন করে যে মহাবিশ্বকে পর্যবেক্ষণে দেখা যায় একটা অতি অসম্ভব অসম অবস্থায় কারণ কেবল যখন এরকম অবস্থা বিচ্ছিন্নভাবে ঘটে, তখনই মগজ অস্তিত্বে আসতে পারে মহাবিশ্ব সম্পর্কে সচেতন হতে। এই অনুকল্পটা যেটা বলে যে একটা দেহবিচ্ছিন্ন মগজের জন্য দরকার হয় ক্ষুদ্রতম ও বেশি সম্ভব পরিবর্তন-মানুষের মতো বুদ্ধিযুক্ত প্রানির তুলনায়, এটা প্রকাশ করে লরেন্স স্কালম্যান, ১৯৯৭ সালে এবং এই অনুকল্পটার জন্য কথন তৈরি করা হয় ২০০৪ সালে ও তা করে অ্যান্ড্রিয়াস আলব্রেক্ট এবং লরেঞ্জো সর্বো।

বোল্টজম্যান মগজের ধারনাকে প্রায় বলা হয় ভৌত হেয়ালি। একে আরো বলা হয়েছে বোল্টজম্যান শিশুসমূহের হেয়ালি। হেয়ালিটা হচ্ছে মহাবিশ্বকে পর্যবেক্ষণ করতে বুদ্ধিমত্তার দরকার। কিন্তু, মানুষ চিন্তা করতে যেসব যন্ত্রাংশ ব্যবহার করে (জটিল প্রত্যঙ্গ, পেশি ইত্যাদি) তার অনেকগুলোর দরকার পড়েনা। কেবল মগজটা দরকার। যেহেতু সরল জীবের উদ্ভব হওয়া জটিল জীবের উদ্ভব হওয়ার থেকে সহজ, মহাবিশ্বে অবস্থিত বুদ্ধিমত্তার বিশাল পরিমানের উপাদান হবার কথা এরকম দেহবিচ্ছিন্ন স্ব-চেতন "বোল্টজম্যান মগজ"।

টীকা
----
**টেংরা** ছোট একটি মাছ। যার বৈজ্ঞানিক নাম **Batasio tengana।**

বর্ণনা
------

টেংরা মাছ আকারে ছোট হয় এবং মাথায় দুই জোড়া গোঁফ থাকে।দেহ প্রায় গোলাকার,দেহে কোনো আঁশ নেই এবং দেহ বেশ পিচ্ছিল।আত্মরক্ষার জন্য ফুলকার দুই পাশে দুইটি এবং পিঠে একটি সরু কাঁটা থাকে।পিঠের উপরের অংশ কালচে এবং পেটের দিকটা সাদা হয়ে থাকে।

শ্রেনীবিন্যাস
-------------

টেংরা এর বৈজ্ঞানিক নাম *Batasio tengana*। মাছটির ইংরেজি নাম Batasio। এটি Bagridae পরিবার (family) এর অন্তর্গত। এটি বাংলাদেশ এর স্থানীয় (Native) মাছ।

চাষপদ্ধতি
---------

কলকাতার বাজারে টেংরা
টেংরা একটি মিষ্টি পানির দেশীয় মাছ।সাধারণত নদী,খাল ও বিলে এ মাছ পাওয়া যায়। তবে এ মাছ পুকুরে চাষ করা সম্ভব।

প্রজনন
------

টেংরা মাছ ৩ মাস বয়সে প্রাপ্ত বয়স্ক হয়। মে মাসের শেষের দিকে এ মাছ পেটে ডিম ধারণ করে এবং প্রায় এক মাস পর জুন মাসের মাঝামাঝি সময়ে ডিম ছেড়ে দেয় যেখান থেকে জন্ম হয় হাজার হাজার বাচ্চা।

পুষ্টি গুণাগুণ
--------------

১০০ গ্রাম টেংরা মাছে ১৪৪ ক্যালরি শক্তি, ১৯.২ গ্রাম প্রোটিন, ৬.৫ গ্রাম চর্বি, ২৭০ মিলিগ্রাম ক্যালসিয়াম ও ২ মিলিগ্রাম আয়রন।তাই রক্তশূন্যতার রোগীদের টেংরা মাছ খাওয়া উচিত।

বাসস্থান
--------

এটি মিঠা পানির মাছ। সাধারণত নদী, খাল এবং বিল এ পাওয়া যায়। তবে পুকুরে এ মাছ চাষ করা সম্ভব।

চাষ পদ্ধতি
----------

টেংরা মাছ এর বাণিজ্যিক চাষ করা হয় না। ইউরোপের বাজারে অত্যন্ত আকর্ষণীয় একুয়ারিয়াম ফিশ হিসাবে টেংরা মাছের চাহিদা রয়েছে।

আরো দেখুন
---------

১.বাংলাদেশের মাছ

তথ্যসূত্র
---------

1. ↑  "সংরক্ষণাগারভুক্ত অনুলিপি"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০২১।
2. ↑  "সংরক্ষণাগারভুক্ত অনুলিপি"। ২১ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০১৫।
**হুকাকাশি** বা হুকা-কাশি একটি বাংলা সাহিত্যের কাল্পনিক গোয়েন্দা চরিত্র যার স্রষ্টা শিশুসাহিত্যিক মনোরঞ্জন ভট্টাচার্য। হুকাকাশি জাতিতে জাপানী হলেও মনে প্রানে বাঙালি।

চরিত্র চিত্রণ
-------------

হুকাকাশি কলকাতার ডাফ স্ট্রীট নিবাসী জাপানী ব্যক্তি যিনি পেশিবহুল বা রিভলভারধারী গোয়েন্দা নন। তবে প্রয়োজনে জাপানী জুজুৎসুর মোক্ষম প্যাঁচেও তিনি প্রতিপক্ষকে ঘায়েল করতে সক্ষম। হুকাকাশি মগজের ওপর ভরসা রাখতে পছন্দ করেন এবং ছদ্মবেশ ধরতে অত্যন্ত পটু। তার সহকারীর নাম রনজিত।

কাহিনী
------

মনোরঞ্জন ভট্টাচার্য, হুকাকাশির কাহিনীগুলি সবই কিশোরদের উপযোগী করে রচনা করেছেন। স্বল্পায়ু লেখক খুব বেশি গোয়েন্দা কাহিনী লিখে যেতে পারেননি। মাত্র আটটি গল্প ও উপন্যাস আছে তার হুকাকাশিকে নিয়ে। তবু শিশু কিশোরদের কাছে হুকাকাশি গোয়েন্দা অতীব জনপ্রিয় হয়েছিল। শিশুদের প্রিয় পত্রিকা **রামধনু** তে ধারাবাহিক 'পদ্মরাগ' উপন্যাসে এই গোয়েন্দার বাংলা সাহিত্যে প্রথম আবির্ভাব হয় (১৩৩৫ বঙ্গাব্দ)। তার অন্যান্য কাহিনীগুলি হলো: 'ঘোষ চৌধুরীর ঘড়ি' (উপন্যাস), 'সোনার হরিণ' (উপন্যাস), 'শান্তি ধামের অশান্তি' (ছোটগল্প), '১৩ নং বাড়ির রহস্য' (ছোটগল্প), 'হীরক রহস্য' (ছোটগল্প), 'চন্ডেশ্বরপুরের রহস্য' (ছোটগল্প), 'সংসক্তপুরের রহস্য' (ছোটগল্প)।

অন্যান্য মাধ্যমে
----------------

হুকাকাশির কাহিনী ১৩ নং নম্বর বাড়ির রহস্য ধারাবাহিক ভাবে কলিকাতা দূরদর্শনে প্রচারিত হয় ১৯৯৩ খ্রিষ্টাব্দে। গোয়েন্দা হুকাকাশির ভূমিকায় অভিনয় করেছিলেন বাংলা ছোটপর্দার অভিনেতা ও নাট্যব্যক্তিত্ব রমাপ্রসাদ বণিক।

তথ্যসূত্র
---------

1. ↑  *রহস্য, রোমাঞ্চ, গোয়েন্দা গল্প সংগ্রহ*। কলকাতা: এডিশন নেক্সট। ২০১৫।
2. ↑  "নানা রঙের ক্যানভাসে আলোছায়ার কাহিনী"। আনন্দবাজার পত্রিকা। ২৪ সেপ্টেম্বর ২০১৬। সংগ্রহের তারিখ ৩১ মার্চ ২০১৭।
***দ্য মহাভারত সিক্রেট*** হল ভারতীয় লেখক ক্রিস্টেফার সি. ডয়েলের লেখা প্রথম উপন্যাস। বইটি ২১ অক্টোবর ২০১৩ তারিখে *ওম বুকস* থেকে প্রকাশিত হয়। বাংলাদেশী অনুবাদক *জেসি মেরি কুইয়াহ* বইটির বাংলা অনুবাদ করেন। বইটির কাহিনী বিজয় ও তার বন্ধুদের কেন্দ্র করে আবর্তিত হয়। ঘটনাচক্রে, তারা কিছু ধারাবাহিক ধাঁধার সম্মুখীন হয়। ধাঁধা গুলো সমাধান করতে করতে তারা *নয় জন* নামক এক গোপন ভাতৃসংঘের সন্ধান পায়। লেখক মহাভারতে বর্ণিত গল্পগুলোকে বৈজ্ঞানিক সত্য হিসেবে বিশ্বাস করে এর দ্বারা অনুপ্রাণিত হয়ে বইটি লিখেন। পরবর্তীতে তিনি ২০১৪ সালে বইটির জন্য তিনি ক্রসওয়ার্ড বুক অ্যাওয়ার্ডের জন্য মনোনীত হয়েছিলেন।

বইটিক লেখক *ক্রিস্টেফার সি. ডয়েল* প্রথমে তাঁর মেয়ের জন্য গল্পটি লিখেন। পরবর্তীতে ঘটনা পরিধির বিস্তৃতির হতে হতে এটি একটি পূর্ণাঙ্গ বইয়ের রূপ নেয়। বইটি ভারতে বাণিজ্যিক সাফল্য পায়। ফলে লেখক এই বিষয়ের উপর ভিত্তি করে আরো বই লিখতে উৎসাহী হন। এর ধারাবাহিকতায় তিনি *দ্য মহাভারত কোয়েস্ট: দ্য আলেকজান্ডার সিক্রেট* ও *দ্য সিক্রেটস অফ দ্য ড্রুইডস* লিখে ট্রিলজি সমাপ্ত করেন। যদিও *দ্য আলেকজান্ডার সিক্রেট* বইটির পরে তিনি *দ্য সিক্রেট রিভিলড* নামে একটি ফ্রি ইবুক লিখেছিলেন।

কাহিনী সংক্ষেপ
--------------

২৪৪ খ্রিস্টপূর্বাব্দে, মৌর্য্য সম্রাট অশোকের মন্ত্রী একটি আশ্চর্যজনক গোপনতার সাথে একটি পাহাড়ি গুহা খুঁজে পান। তারপর তিনি গোপনে তার সম্রাট অশোককে দেখান। সম্রাট উপলব্ধি করতে পারেন যে এই সারা পৃথিবীকে ধ্বংস করে দিতে পারে। তিনি সেই গুহাটিকে বিভিন্ন নিরাপত্তা আড়ালে বেষ্টন করে রাখেন। তিনি তার সভাসদদের মধ্যে ৯ জন পুরুষের একটি গোপন পাত্রী সংঘ তৈরি করেন, যাদের দায়িত্ব হচ্ছে শতাব্দীর পর শতাব্দী গুহার গোপনিয়তা রক্ষা করা। মহাভারতের *বিমান পর্বে* এই গুহার রহস্য সম্পর্কে উল্লেখ ছিল। তাই তিনি সমগ্র ভারত থেকে মহাভারতের বিমান পর্ব সংগ্রহ করে তা ধ্বংস করে দেন।

বর্তমান সময়ে বিক্রম সিং নামের একজন ভারতীয় পারমাণবিক বিজ্ঞানী তার নিজ দুর্গে খুন হন। তার মৃত্যুর আগে তিনি তার ভাগ্নে বিজয়কে চারটি রহস্যময় ইমেইল পাঠিয়েছিলেন। বিজয় তার ব্যবসায়িক অংশীদার কলিন, শৈশবের বন্ধু রাধা এবং তার বাবা ভাষাবিদ ডাঃ শুক্লাকে সাথে নিয়ে ইমেইলগুলো বিশ্লেষণ শুরু করে। রাজবীরগড় দুর্গের বর্তমান মালিক ভীম সিং এবং বিক্রমের ইমেলগুলিতে উল্লিখিত প্রত্নতত্ত্ববিদ গ্রেগ হোয়াইট তাদের সহায়তা করেছেন।

তথ্যসূত্র
---------